Diari Oficial de la Generalitat Valenciana


Sumari del DOGV 4687, del 09-02-2004 (2004/1014)

Informació pública de la memòria d'indemnitzacions i annex al projecte d'urbanització del programa d'actuació integrada de la unitat d'execució 14-UE-I (A), situada entre l'antiga CN-340, autopista A-7 I 14-UE-I (B).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4687

Data del DOGV
:   09-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1014


Organisme emissor
:   Ajuntament de Castelló de la Plana

Tipus de document
:   Anunci

Informació pública de la memòria d'indemnitzacions i annex al projecte d'urbanització del programa d'actuació integrada de la unitat d'execució 14-UE-I (A), situada entre l'antiga CN-340, autopista A-7 I 14-UE-I (B). [2004/S1014]
  
L'Ajuntament Ple de Castelló de la Plana, en data 27 de novembre de 2003 va adoptar el següent acord:
  
«Vist l'expedient que s'està tramitant per a resoldre els recursos de reposició formulats contra l'aprovació del programa d'actuació integrada de la unitat d'execució 14-UE-I (A) i els següents,
  
Antecedents:
  
1. En data 19 de desembre de 2002, es va aprovar el programa d'actuació integrada per al desenvolupament urbanístic de la unitat d'execució 14-UE-I(A), situada entre l'antiga CN-340, autopista A-7 i 14-UE-I (B), i s'adjudicà l'execució a l'agrupació d'interés urbanístic de la 14-UE-I (A).
  
2. José Luis Boix Fibla, en representació de l'agrupació d'interés urbanístic de la 14-UE-I(A) i Antonio Escrig Herrando, van interposar recursos de reposició contra l'acte referit.
  
3. Els recursos formulats s'han comunicat a l'urbanitzador, qui els ha contestats, i s'han sotmés a informe dels serveis tècnics i jurídics d'urbanisme, per tot això, i
  
Tenint en compte que:
  
I. a) José Luis Boix Fibla, en representació de l'agrupació d'interés urbanístic 14-UE-I (A).
  
- Tal com es va indicar en l'acord municipal de 19 de desembre de 2002 i a la vista del que disposa l'article 67.1 A) de la Llei Reguladora de l'Activitat Urbanística, en relació amb l'article 155.1 del Text Refós de la Llei del Sòl de 1992; les despeses de publicacions en premsa i mitjans oficials, legalització d'instal·lacions, aranzels de notari i registrador, assajos i estudi geotècnic, manteniment de jardineria, despeses d'avals i fins i tot els honoraris de redacció de projectes, poden incloure's en el concepte de despeses de gestió de la promoció urbanística que en la proposició econòmica presentada sumen 93.216.855 PTA (201.843,51 e).
  
D'altra banda, les despeses generals d'empresa, equivalents al 13% de l'obra urbanitzadora, formen una partida i despesa independent de les despeses de promoció referits, tal com es desprén del projecte d'urbanització presentat.
  
Finalment, indicar que la quantitat de 53.503.090 PTA (135.734,50 e), que l'urbanitzador pretén cobrar, com a despeses de gestió o estructura d'empresa, a més de les quantitats abans indicades, mai han sigut provats i s'estimen redundants, perquè resulta difícil admetre que a més de les despeses de publicacions, avals, aranzels, legalització d'instal·lacions, assajos, estudi geotècnic, honoraris, etc., l'urbanitzador haja de gastar 39.162.247 PTA (135.734,50 e), per a gestionar l'actuació urbanística presentada, atés que els conceptes referits anteriorment contenen les despeses de gestió usuals per a executar una actuació urbanística; per la qual cosa es desestima aquest apartat del recurs.
  
- Tal com figura en l'acord d'adjudicació del programa, existeix en la relació de conceptes que configuren les càrregues d'urbanització una partida de 22.579.881 PTA (180.979,34 e), que denomina despeses de gestió. L'interessat no pot provar cap de les seues afirmacions, atés que en aquest moment no es coneix si els propietaris retribuiran a l'urbanitzador en terrenys o en metàl·lic, conforme a l'article 71.3 de la Llei Reguladora de l'Activitat Urbanística, per la qual cosa no resulta correcte cobrar als propietaris la quantitat de 76.109.209 PTA (180.979,34e), com a despesa financera que només podria cobrar-se si efectivament existira en el cas que es retribuïra efectivament a l'urbanitzador en terrenys, per la qual cosa es desestima aquest apartat del recurs.
  
- Encara que la retribució de l'urbanitzador conforme a l'article 67 de la Llei Reguladora de l'Activitat Urbanística, comprén totes les despeses que aquest realitza per a executar l'actuació urbanística, també és cert que d'acord amb l'article 71.3 de la mateixa Llei el propietari disconforme amb la proporció de terrenys que li corresponga cedir com a retribució, podrà sol·licitar el seu pagament en metàl·lic. La sol·licitud s'acompanyarà de garantia i la quota a liquidar serà la del pressupost de càrregues incrementada en un percentatge igual al que l'urbanitzador preste com a garantia, que en aquest cas és del 7%, per la qual cosa s'admet aquest apartat del recurs i en conseqüència possibilitar el recàrrec indicat en els supòsits previstos legalment.
  
- L'oferta econòmica la formula l'urbanitzador per a executar l'actuació urbanística d'acord amb certs conceptes que determina l'article 29.4 i 32.D) de la Llei Reguladora de l'Activitat Urbanística, per la qual cosa no resulta adequat incrementar els costos quan estan provocats per deficiències del projecte presentat, l'esmena de deficiències no pot confondre's amb decisions de l'administració que alteren el desenvolupament de l'actuació integrada, tal com invoca el reclamant.
  
Les deficiències observades pels tècnics municipals que hauran d'incorporar-se al projecte d'urbanització no són susceptibles de retaxació al no donar-se els requisits que exigeix l'article 67.3 de la Llei Reguladora de l'Activitat Urbanística.
  
Finalment, cal indicar que a l'empara de l'article 47.6 de la Llei Reguladora de l'Activitat Urbanística, l'adjudicatari pot renunciar a l'adjudicació de no trobar-se conforme amb les condicions de l'adjudicació, per la qual cosa es desestima aquest apartat del recurs presentat.
  
- Conforme a l'article 30.1 de la Llei Reguladora de l'Activitat Urbanística, un dels objectius dels programes és realitzar les obres complementàries que es necessiten per a integrar i connectar la urbanització als serveis existents, amb independència que puga repercutir-se el seu cost als propietaris de sòl les parcel·les del qual resulten directa o indirectament servides, segons es desprén de l'article 72.1 de la Llei Reguladora de l'Activitat Urbanística, per la qual cosa es desestima aquest punt del recurs.
  
b) Antonio Escrig Herrando.
  
L'article 67.1.A) de la Llei Reguladora de l'Activitat Urbanística inclou les indemnitzacions dins de les càrregues d'urbanització que han de retribuir els propietaris a l'urbanitzador.
  
Abans d'aprovar el programa però una vegada finalitzada la seua exposició al públic, el licitador va aportar una memòria d'indemnitzacions a requeriment dels tècnics municipals, a fi de concretar el seu import i en conseqüència el preu del programa.
  
Amb independència que l'import de les indemnitzacions forme part del compte de liquidació de la reparcel·lació, que haurà d'exposar-se al públic conforme a les determinacions legalment exigibles; resulta adequat oferir una audiència als interessats prèvia a la reparcel·lació sobre el contingut i import de les indemnitzacions que són un dels elements que configuren les càrregues del programa, a fi que els interessats puguen formular-hi al·legacions.
  
Pel recurrent s'ha presentat una valoració dels elements que no poden conservar-se i han de ser indemnitzats, tals com habitatge, per la quantitat de 61.298,05 e. Atés que la memòria d'indemnitzacions s'exposarà al públic per a tots els interessats, convé estudiar el seu contingut i al·legacions una vegada haja transcorregut dit termini, per la qual cosa serà en tal moment quan s'entrarà a analitzar la indemnització sol·licitada pel recurrent.
  
- Per exigències de Hiberdrola, SA, abans de l'aprovació del programa es va afegir la línia de baixa tensió.
  
Els propietaris han de sufragar les càrregues d'urbanització conforme a l'article 71 de la Llei Reguladora de l'Activitat Urbanística, màximament si aquestes deriven d'exigències d'empreses subministradores per a prestar un adequat servei; per la seua banda i tenint en compte que l'annex al projecte d'urbanització es va presentar una vegada aquest havia sigut exposat al públic, resulta ajustat a dret que s'expose al públic el mencionat annex perquè els interessats puguen formular-hi al·legacions, per la qual cosa s'estima parcialment aquest recurs de reposició.
  
II. L'article 116.1 De la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, determina que els actes administratius que posen fi a la via administrativa podran ser recorreguts potestativament en reposició davant del mateix òrgan que els haguera dictat i l'article 117.1 de la mateixa norma prevé que el termini per a la seua interposició serà d'un mes, si l'acte és exprés.
  
Per tot això, vist l'informe de l'arquitecte municipal, cap de l'Oficina del Pla General, de la cap de la Secció de Coordinació i Gestió Administrativa d'Urbanisme i els preceptes mencionats, a proposta de la Comissió Informativa d'Urbanisme i Obres, s'acorda:
  
1) Estimar parcialment el recurs presentat per José Luis Boix Fibla, en representació de l'agrupació d'interés urbanístic de la 14-UE-I(A) i el recurs presentat per Antonio Escrig Herrando, pels motius abans exposats.
  
2) Exposar al públic la memòria d'indemnitzacions i l'annex al projecte d'urbanització, perquè en el termini de 20 dies puguen formular-hi al·legacions els interessats, que formen part del programa d'actuació integrada.
  
3) Notificar als interessats aquest acord.»
  
La qual cosa es fa pública per al general coneixement i s'adverteix que en el termini de 20 dies des de la publicació d'aquest anunci, podran realitzar les al·legacions que consideren convenients sobre la memòria d'indemnitzacions i l'annex al projecte d'urbanització del programa d'actuació integrada de la unitat d'execució 14-UE-I (A).
  
Així mateix, quant al resta del que disposa aquest acord podran interposar recurs contenciós administratiu, a partir del dia següent a la publicació del present anunci, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per Llei 11/1999 i 10, 45 i 46 de la Llei 29/1998, de 13 de juliol, Reguladora de la Jurisdicció Contenciós Administratiu).